લંડનઃ લોકલ કાઉન્સિલ્સ દ્વારા લગાનારા ભારે બિઝનેસ રેટ્સને કોર્ટ દ્વારા બહાલી અપાશે તો આશરે ૪૦,૦૦૦ એટીએમ બંધ થઈ શકે છે. દેશભરમાં પબ્સ અને દુકાનોમાં ગોઠવાયેલાં ATM સ્વતંત્ર પ્રીમાઈસિસ તરીકે વર્ગીકૃત કરાયા છે, જેઓ આગવા દર ચૂકવે છે. બિઝનેસ રેટ્સને લાગુ કરાશે તો કાઉન્સિલ્સને વર્ષે વધારાની ૨૦૦ મિલિયન પાઉન્ડથી વધુ રકમ મળશે. આ ખર્ચ દુકાનદારોના માથે આવશે અને મોટા ભાગના આવી ચૂકવણી કરવાના બદલે તેમના મશીન્સને સ્વીચ ઓફ કરવાનું પસંદ કરે તેવી શક્યતા છે.